***Өзiн-өзi тану сабағының жоспары***

***№*24 сабақ**

**Мектеп** Ортағаш орта мектебі

**Мерзiмі:** 11.03.2017

**Тақырып**: « Өмірің өз қолыңда»

**Құндылық:** Дұрыс әрекет

**Қасиеттер:** Әдепті болу, ұқыптылық, өзіне сенімділік.

**Мұғалiм:** Жумагулова А.М.

**Сынып** 6 **Оқушылар саны:** 7

|  |  |
| --- | --- |
| **Сабақ мақсаты**: Өмірің өз қолыңда тақырыбын түсіндіру арқылы дұрыс әрекет құндылығының мәнін ашу.  **Міндеті:**  **Білімділік:** Әдепті болудың маңыздылығы туралы түсінік беру;  **Дамытушылық:**Оқушыларды ұқыптылыққа дағдыландыру.  **Тәрбиелік:**Өзіне сенімді болуға тәрбиелеу. |  |
| **Сабақ барысы:**  **1.Ұйымдастыру кезеңi. 2 мин.**  5 Т ережесі  Тәртіп  Талап  Тыныштық  Тазалық  Татулық  **2.Тыныштық сәтi. 3 мин. «Нұрға бөлену»**  Жайлап, жақсылап отырыңыздар. Арқаларыңызды түзу ұстаңыздар. Аяқ, қолдарыңызды айқастырмай, тізеге немесе үстел үстіне қоюға болады. Денеңізді бос ұстап, көзіңізді жұмыңыз.  Нұр сіздің төбеіңізден кіріп, денеңіздің ортасына қарай жылжып барады деп ойлаңыз. Кеудеңіздің ортасында гүл шоғы бар. Күннің жылуымен кеудеңіздегі гүл шоғының күлтелері бір- бірден ашыла бастайды. Сіздің жүрегіңізде әдемі, керемет гүл әр сезіміңіз бен тілегіңізді орындай гүлдей түседі.  Нұр біртіндеп түгел денеңізге жайылып жатқандай. Ойша осы нұрды қолдарыңызға таратыңыз. Сіздің қолдарыңыз нұрланып, тазарды. Енді қолдарыңыз тек жақсы, игі істер ғана жасап, баршаға көмектеседі. Нұр біртіндеп сіздің аяқтарыңызға тарап жатыр, аяқтарыңыз нұрланып, тазара түсті. Енді сіздің аяқтарыңыз тек жақсы қадамдар жасап, жақсы жерлерге игі істер жасайтын жерлерге ғана апарады. Олар нұр мен сүйіспеншіліктің құралы болады. Нұр сіздің аузыңыз бен тіліңізге де жетті. Тіліңіз шындық пен мейірімді сөздер ғана айтатын болады. Енді нұрды ойша құлақтарыңызға бағыттаңыз, құлақтарыңыз жақсы сөздер естіп, тамаша әуендерді еститін болады. Басыңыз жап- жарық болғандай, ол тек жақсы ойлар ғана ойлайды.  Нұр кеңейіп, сіздің денеңізден асып шықты, осы нұрды барлық туған- туысқандарыңызға, ұстаздарыңыз бен достарыңызға, таныстырыңызға бағыттаңыз. Нұрды уақытша ренжісіп қалған таныстырыңызға да бағыттаңыз. Нұр мен жылу олардың жүрегін толтырсын. Осы нұр барлық жер бетіне тарасын, ол жан- жануарлар, өсімдіктерге де жетіп, оларды оларды өзө жылуымен баурасын. «Ойша, Мен.. НҰРМЫН, НҰР МЕНІҢ ІШІМДЕ. Осындай нұрлы, сүйіспеншілік, тыныштық жағдайда сәл болыңыз».  Енді нұрды қайтадан өз жүрегіңізге салып қойыңыз. Нұрланған барша әлем сіздің жүрегіңізде. Жүрегіңізді осы тамаша жағдайда сақтаңыз. Біртіндеп көздеріңізді ашыңыздар. Рахмет.  **3.Үй тапсырмасын тексеру. 5 мин.**  25- сабақ. Қ. Қайсенов. «Елдің иесі сендерсіңдер қарақтарым!».  Мәтін бойынша сұрақтар:   * Қ.Қасым атаның өсиетінен қандай ой түйдіңдер? * Өз бойларыңда қандай қасиеттерді шындар едіңдер? * Қ.Қайсеновтың бойынан қандай құнды қасиеттерді байқадыңдар? * Қ.Қайсенов балаларға ризашылық білдірудің себебі неде? * Қ.Қайсеновтың қай қасиеттерін үлгі етесіңдер? | ***Сабақ барысын талқылау:***  ***Оқушылармен бірге қайталау*** |
| **4.Дәйексөз. 2 мин**  «Адамның жақсы өмір сүруіне үш сапа негіз бола алады, олар- адал еңбек, мінсіз ақыл, таза жүрек»  Ш. Құдайбердіұлы | Барлығы бірге оқу 3 рет. |
| **5.Әңгiмелеу (сұхбат). 12 мин. Мұғалімнің сыйы**  «Рахмет Анашым» бейнебаян  Сұрақтар:  Үй тапсырмасын оқушылар қалай орындады?  Шыңғыстың өтірік жазуына не себеп болды?  Шыңғыс арманынақалай жетті деп ойлайсыңдар?  Сендер демалысты қалай өткізер едіңдер? |  |
| **6.Шығармашылық жұмыс, топтық жұмыс. 12 мин.**  **1топқа Менің таңдаған мамандығым»** постерқорғау  **2 топқа «Менің арманым**» сурет салу. |  |
| **8.Топпен ән айту. 3 мин.**  **«Дүние керуен»**  **Жігіттер квартеті**   1. Өтетін сейілмен,   Ей, дүние базарсың.  Пенделік пейілден,  Жүрегім тазарсын.  Қайырмасы:  Адамға бақ берер тек қана Аллам екен,  Өмірдің қызығы біреуге арман екен.  Мәңгілік тұрағың болатын болатын барма мекен?  Бес күндік бұл дүние расында жалған екен!   1. Қуаныш, қайғының,   Бәрі де бітеді.  Бұл дүние таусылса,  Шын дүние күтеді.  Қайырмасы:   1. Амал қыл фәниде,   Иманның жолында.  Бәрі де, бірі де,  Алланың қолында.  Қайырмасы: |  |
| **9.Үй тапсырмасы. 2 мин. Шындық** өлеңін оқу. |  |
| **10** **Соңғы тыныштық сәтi. 3 мин.**  Балалар енді көзімізді жұмып, бүгінгі күнгі сабақта өткен кезеңдерді еске түсірейік. Барлық жағымды әрекеттерімізді жүрегімізде сақтайық. Сіздерге көп рахмет!!! |  |